נהוג לחשוב שאם מעוניינים בתפקיד מסוים אפשר להשקיע רק בתחנות שבודקות את המיומנויות הרלוונטיות ולהתאמץ קצת פחות בתחנות האחרות. כך לדוגמה, בנות ובנים שמכוונים לתפקידי פיקוד והדרכה משקיעים רק בתחנת הסימולציות הבין-אישיות ובתחנת ההרצאה. אנו ממליצים לכם להשקיע את מרב המאמצים בכל התחנות, מכיוון שמיומנויות שרלוונטיות עבורכם יכולות להיבחן גם בתחנות אחרות, ואין לכך אפשרות לדעת כיצד כל תחנה תשפיע על הציון שלכם בכל פרמטר. כמו כן, חשוב להשקיע בכל התחנות על מנת שתוכלו לפתוח לעצמכם כמה שיותר אופציות בשאלון ההעדפות, ולבחור מבין יותר תפקידים ותחומים.